PATVIRTINTA

 Vilniaus rajono savivaldybės

 Administracijos direktoriaus

 2024 m. rugsėjo 9 d.

 įsakymu Nr. A27(1)-1205

 Priedas Nr. 19

**Vilniaus rajono savivaldybės administracijos Sudervės seniūnijos**

**2023 m. veiklos ataskaita**

1. **Vilniaus rajono savivaldybės administracijos Sudervės seniūnijos 2023-tųjų metų ataskaita.**

1.1. Seniūnijos trumpa charakteristika.

Sudervės seniūnija minima istorijos dokumentuose 1493 m. Tada čia buvo dvaras. Nuo 1507 metų Sudervė minima kaip valsčius. Sudervės seniūnijos centras yra Sudervės kaimas, nutolęs nuo Lietuvos sostinės Vilniaus iš rytų pusės apie 14 km. Seniūnija ribojasi su Avižienių, Maišiagalos, Dūkštų ir Zujūnų seniūnijomis. Sudervės centre stovi architektūrinis paminklas Šv. Trejybės bažnyčia, pastatyta 1803-1822 metais vyskupo V. Volčackio. Bažnyčią supa senos ir naujos kapinės.

2022 metais buvo minimas Sudervės Švč. Trejybės bažnyčios 200 metų jubiliejus. Šia proga buvo inicijuotas Sudervės herbo etalono, vėliavų ir antspaudo projekto sukūrimas.

Lietuvos Respublikos Prezidentas Gitanas Nausėda 2022 m. rugpjūčio mėn. 18 d. dekretu Nr. 1K-1102 patvirtino Sudervės herbą. Herbo simboliu tapo Sudervės Švč. Trejybės bažnyčia. Herbą suprojektavo dailininkas Rolandas Rimkūnas. Sudervės herbe dominuoja balta (sidabro) ir raudona spalvos.

Seniūnijos teritoriją užima 7911 ha, iš jų: 4761 ha ž. ū. naudmenos, 3150 ha užima miškų, vandenų ir kt. plotai. Per seniūnijos vakarinės dalies teritoriją tęsiasi Neries regioninis parkas. Parkas užima 1560 ha ploto. Parkas ribojasi su sodo bendrijų kvartalais 550 ha teritorijoje. Seniūnijos teritorijoje yra 76 sodininkų bendrijos. Seniūniją supa 11 ežerų: Vilnojos (68,6 ha), Riešės (88,1 ha), Kaušelio (2,0 ha), Purvio (3,3 ha), Elniakampio ir kt.

Seniūnija susideda iš 31 kaimo. Didesni kaimai: Sudervės k. – 668, Rastinėnų k. – 968, Grikienių k. – 375, Pakonių k. - 375 gyventojai.

1.2. Seniūnijos gyventojų pokyčiai per metus:

|  |  |  |  |
| --- | --- | --- | --- |
| **Seniūnijos gyventojai pagal pagrindines amžiaus grupes** | **2022-tųjų metų skaičius** | **2023-tųjų metų skaičius** | **Pokytis (- +)** |
| **Gyventojų skaičius (iš viso)** | 3336 | 3375 | +39 |
| **Gyvenamąją vietą deklaravo:** |  |  |  |
| Iki 18 metų | 646 | 636 | -10 |
| 18-45 metų | 1260 | 1249 | -11 |
| 45-65 metų | 961 | 1004 | +43 |
| 65-85 metų | 424 | 443 | +19 |
| Nuo 85 metų | 42 | 40 | -2 |
| **Darbingo amžiaus** | 2218 | 2256 | +38 |
| **Pensinio amžiaus** | 472 | 483 | +11 |
| **Vienišų asmenų** | 25 | 23 | -2 |
| **Vienišų nusenusių** | 12 | 8 | -4 |
| **Daugiau nei 65 m. amžiaus** | 466 | 483 | +17 |
| **Suaugusiųjų neįgaliųjų** | 125 | 128 | +3 |
| **Vaikų su negalia iki 18 m.** | 7 | 7 | 0 |
| **Darbingo amžiaus neįgaliųjų** | 99 | 101 | +2 |
| **Šeimų patiriančių socialinę atskirtį sk.** | 48 | 46 | -2 |
| **Gimė** | 33 | 17 | -16 |
| **Mirė** | 32 | 40 | -8 |
| **Seniūnijos mokyklose, darželiuose besimokančių skaičius:** |  |  |  |
| Vilniaus r. Sudervės Mariano Zdziechovskio pagrindinė mokykla | 174 | 172 | -2 |
| Vilniaus r. Mariano Zdziechovskio pagrindinės mokyklos Rastinėnų pagrindinio ugdymo skyrius | 10 | 11 | +1 |
| Buivydiškių pagrindinės mokyklos Sudervės skyrius | 160 | 165 | +5 |

1.3. Seniūnija, jos darbuotojai, seniūnaitijos (įgyvendinti darbai per metus).

 Sudervės seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Sudervės seniūnija siekia: aktyvinti kultūrinį, sportinį, turistinį bei dvasinį gyvenimą, saugoti ir puoselėti dvasines, istorines vertybes, krašto tradicijas, telkti bendruomenę bendroms akcijoms, renginiams, šventėms, mažinti seniūnijos gyventojų socialinę atskirtį.

 Vilniaus rajono savivaldybės administracijos direktoriaus 2023 m. vasario 9 d. įsakymu Nr. A37(1)-397 „Dėl Vilniaus rajono savivaldybės administracijos struktūrinių padalinių, į struktūrinius padalinius neįeinančių valstybės tarnautojų ir savivaldybės administracijos filialų – seniūnijų valstybės tarnautojų pareigybių sąrašų patvirtinimo“ patvirtinti Vilniaus rajono savivaldybės administracijos struktūrinių padalinių, į struktūrinius padalinius neįeinančių valstybės tarnautojų ir savivaldybės administracijos filialų – seniūnijų valstybės tarnautojų pareigybių sąrašai. Vilniaus rajono savivaldybės administracijos direktoriaus 2023 m. vasario 9 d. įsakymu Nr. A37(1)-398 „Dėl Vilniaus rajono savivaldybės administracijos filialų – seniūnijų darbuotojų pareigybių sąrašo patvirtinimo“ patvirtintas Vilniaus rajono savivaldybės administracijos filialų – seniūnijų darbuotojų sąrašas (toliau – sąrašai).

 2023 m. remiantis patvirtintai sąrašais seniūnijos personalas sudarė 14,0 etatų. Seniūnijoje dirba 16 darbuotojų, iš jų 4 darbuotojai dirba 0,5 etatu. Administracinį darbą dirba 6 darbuotojai, iš jų: 3 darbuotojai turi aukštąjį universitetinį išsilavinimą; 2 darbuotojai turi aukštesnįjį; 1 darbuotojas turi aukštąjį neuniversitetinį išsilavinimą.

 Seniūnijos vidinė struktūra: seniūnas, raštvedys, socialinio darbo organizatorius, finansininkas, vyresnioji specialistė (žemės ūkio klausimais), vyresnioji specialistė, valytojas, kiemsargiai, kapinių prižiūrėtojai, elektrikai, šildymo sezono metu kūrikai.

 Vilniaus rajono savivaldybės mero 2023 m. rugsėjo 12 d. potvarkiu Nr. M22-1101 „Dėl Vilniaus rajono savivaldybės seniūnijų gyvenamųjų vietovių ar jų dalių suskirstymo į seniūnaitijas patvirtinimo“ 2023 m. Vilniaus rajono savivaldybės administracijos Sudervės seniūnijos teritorijoje esančios gyvenamosios vietovės suskirstytos (sugrupuotos) į 6 seniūnaitijas: Dambriškių, Rastinėnų, Grikienių, Buiniškių, Užulaukių, Sudervės.

 Vilniaus rajono savivaldybės mero 2023 m. rugsėjo 12 d. potvarkiu Nr. M22-1102 „Dėl Vilniaus rajono savivaldybės seniūnijų seniūnaičių rinkimų organizavimo“ paskelbti naujų Vilniaus rajono savivaldybės seniūnijų seniūnaičių rinkimai. Rinkimai vyko elektroninėmis ryšio priemonėmis 2023 m. spalio 2-16 dienomis ir seniūnijoje 2023 m. spalio 9-3 dienomis.

 Sudervės seniūnijoje visuomeniniais pagrindais dirba 6 seniūnaičiai:

**Dambriškių seniūnaitija**, įeina Žemagulių, Purviškių, Jurkiškių, Vaigeliškių, Geležių Antakalnių, Dambriškių, Kasmiškių, Bubų, Padvarių, Sidaronių, Beržiškių, Pylimų, Geležių, Elniakampio, Šiurmonių kaimai, seniūnaitė – Alina Michalkevič (išrinkta 2023-10-10);

**Rastinėnų seniūnaitija**, įeina Rastinėnų, Mikališkių kaimai, seniūnaitė – Rosita Rutkauskienė (išrinkta 2023-10-09);

**Grikienių seniūnaitija**, įeina Grikienių, Vydautiškių kaimai, seniūnaitis – Ernest Falkevič (išrinktas 2023-10-12);

**Buiniškių seniūnaitija**, įeina Buiniškių, Klevinų, Pakonių kaimai, seniūnaitis – Vytautas Vansavičius (išrinktas 2023-10-10);

**Užulaukių seniūnaitija**, įeina Užulaukių, Užuežerės, Minčiškių, Vabalių, Lauryniškių, Putiniškių, Riešės vs., Izabelinės kaimai, seniūnaitė - Gražina Stankevič (išrinta 2023-10-12);

**Sudervės seniūnaitija**, įeina Sudervės kaimas, seniūnaitis – Gžegož Jasinskij (išrinktas 2023-10-11).

2023 rugsėjo 8, 23 ir 30 dienomis, bendradarbiaujant su Vilniaus rajono savivaldybės Centrinės bibliotekos Sudervės struktūriniu padaliniu, Nemenčinės kultūros centro Sudervės ir Rastinėnų skyriais, Sudervės M. Zdziechovskio pagrindine mokykla, Buivydiškių pagrindinės mokyklos Sudervės pradinio ugdymo skyriumi, Neries regioninio parko direkcija buvo suorganizuoti renginiai Sudervės 530 metų Jubiliejaus minėjimo proga. Sudervės 530 metų Jubiliejaus minėjimo proga buvo suorganizuotas Poezijos vakaras, nemokamas Žygis po Neries regioninį parką bei šventinis koncertas. Organizuojant šiuos renginius buvo siekiama populiarinti Sudervės kaimą bei jos apylinkes, skatinti gyventojų bendruomeniškumą, fizinį aktyvumą. Vilniaus rajono savivaldybės administracijos direktoriaus 2023-09-22 įsakymu Nr. A27(1)-1870 seniūnijai skirta 3000,00 Eur šios šventės organizavimui.

2023 m. rugsėjo 16 d. Vilniaus rajono savivaldybės administracijos Sudervės seniūnija dalyvavo Vilniaus rajono „Derliaus šventėje“, kurioje papuošė seniūnijos kiemelį ir pristatė savo vietovės rudens derlių.

2023 m. gruodžio 16 d. Sudervės seniūnijos gyventojams buvo suorganizuota „Eglutės įžiebimo šventė“, kurios metu Sudervės kaime įžiebta kalėdinė eglutė, vaikams Kalėdų Senelis įteikė saldžias dovanėles.

 2023 metais paruošta žemės sklypo (kad. Nr. 4184/0300:927), esančio Kernavės g., Sudervės k., Sudervės sen., Vilniaus r. sav. (prie Sudervės naujų kapinių), 4624 kv. m. ploto, dokumentacija. 2023-12-27 pasirašyta Valstybinės žemės panaudos sutartis (reg. Nr. A56(1)-109).

 1.4. Viešųjų darbų programa (panaudotos lėšos, įdarbintų žmonių sk., įvykdyta veikla per metus).

Vilniaus rajono savivaldybės tarybos 2023 m. vasario 24 d. sprendimu Nr. T3-62 „Dėl Vilniaus rajono savivaldybės 2023 m. užimtumo didinimo programos patvirtinimo“ patvirtinta Vilniaus rajono savivaldybės 2023 m. užimtumo didinimo programa (toliau – Programa). Pagal patvirtintą Programą, siekiant didinti Vilniaus rajono savivaldybės gyventojų užimtumą, taip užtikrinant socialiai atskirtų asmenų integraciją į visuomenę bei į darbo rinką, Programos įgyvendinimo laikotarpiu Sudervės seniūnijoje nuo 2023 m. rugsėjo 5 d. iki 2023 m. gruodžio 28 d. įdarbintas vienas asmuo teritorijos laikino pobūdžio tvarkymo darbams. Darbuotojas, įdarbintas pagal užimtumo didinimo programą, tvarkė teritoriją prie seniūnijos pastato, autobusų stotelės, atliekų aikštelėse, ežerų pakrantėse, tvarkė Sudervės seniūnijos teritorijoje esančias veikiančias ir neveikiančias kapines, atliko kitus nesudėtingus aplinkos tvarkymo darbus.

 Vilniaus rajono savivaldybės administracijos direktoriaus 2023 m. rugpjūčio 23 d. įsakymu Nr. A27(1)-1713 „Dėl Vilniaus rajono savivaldybės 2023 m. užimtumo didinimo programos lėšų paskirstymo“ Sudervės seniūnijai užimtumo didinimo programos įgyvendinimui skirta 3656,00 Eur, iš jų panaudota 3387,07 Eur.

1.5. Komunaliniai darbai (įgyvendinti darbai, panaudotos lėšos, svarbiausios problemos per metus).

* VL2718 Privažiuojamojo kelio prie Jurkiškių nuo kelio Nr. 171 Bukiškės - Sudervė - Dūkštos (Jurkiškių g.) remontas - skaldos pagrindo įrengimas (ilgis 310 m) bei naujos asfaltbetonio dangos įrengimas (ilgis 630 m) – 175146,37 Eur;
* Purviškių g. (VL9152), Dambriškių k. remontas – žvyro dangos įrengimas (ilgis 500 m) - darbų vertė 60864,32 Eur;
* Pėsčiųjų tako Pušyno g., Pakonių k., Sudervės sen., Vilniaus r. sav. (ilgis 100 m, plotis 1,2 m), įrengimas sumai – 32853,97 Eur;
* Automobilių stovėjimo aikštelės prie seniūnijos pastato įrengimas. Darbų vertė - 29993,92 Eur;
* Pralaidos įrengimas Šv. Jono g. (kelio Nr. VL9155), Riešės vs., Sudervės k., Sudervės sen., Vilniaus r. sav. - 2571,42 Eur;
* VL9122 Riešės g. (Putiniškių k.) ir VL9155 Šv. Jono g. (Riešės vs.) avarinės būklės (po žiemos) kelio remontas (bendras ilgis 1,1 km) - darbų vertė 40198,62 Eur;
* VL2740 privažiuojamojo kelio prie Vabalių k. 2 nuo kelio Nr. VL2701 (Petronių g.) (ilgis 450 m) avarinės būklės (po žiemos) kelio remontas - darbų vertė 7832,85 Eur;
* VL9130 Riešės 1-osios g., Grikienių k. ištisinis asfaltavimas - darbų vertė 22892,07 Eur;

- Sausų ir pavojingų medžių pjovimo ir genėjimo darbai Sudervės seniūnijos teritorijoje sumai 1234,20 Eur.

- Kelių su žvyro danga greideriavimas – 9234,72 Eur.

1.6. Visuomeninės paskirties teritorijų, poilsinių zonų, parkų ir kt., sutarčių dėl laikinų prekybos nuomos vietų (kioskai), prekybos aikštelių, prekybos ir paslaugų vietų ir kt. pokytis per metus:

|  |  |  |  |
| --- | --- | --- | --- |
| **Pavadinimas** | **2022-ųjų metų skaičius** | **2023-ųjų metų skaičius** | **Pokytis (- +)** |
| Visuomeninės paskirties teritorijos | - | - | - |
| Prekybos aikštelės | 23 (482,50 Eur) | 18 (267,70 Eur) | -5 (-214,80 Eur) |

1.7. Kelių priežiūra (įgyvendinti darbai, panaudotos lėšos, svarbiausios problemos per metus).

Seniūnija prižiūri 73,47 km kelių, iš jų 47,01 su žvyro danga, 17,86 km su patobulinta danga bei 8,6 km grunto kelių. Seniūnijos kelių žvyro dangos greideriavimas vykdomas pagal poreikį, atsižvelgiant į gautą finansavimą bei kelių būklę.

Atlikti kelių priežiūros darbai (sniego valymo, barstymo, greideriavimo, asfalbetonio dangos pažaidų taisymo darbai) sumai – 34600,00 Eur.

1.8. Apšvietimo įrengimas/atnaujinimas

2023 metais atlikti apšvietimo projektų parengimo bei elektros tinklų pratęsimo darbai: Kunigo A. Trusevičiaus gatvės, Sudervės k. apšvietimo tinklų pratęsimas (prie autobusų sustojimo aikštelės) - darbų vertė 15928,44 Eur; V. Volčackio gatvės, Sudervės k., apšvietimo įrengimo pratęsimas – darbų vertė 6250,86 Eur.

|  |  |  |
| --- | --- | --- |
| **Naujai įrengta apšvietimo tinklų atkarpa metrais** | **Atnaujinta apšvietimo stulpų (vnt.)** | **Naujai įrengtų apšvietimo stulpų (vnt.)** |
| 248 | 3 | 3 stulpai (4 šviestuvai) |

1.9. Seniūnijos teikiamos viešosios paslaugos gyventojams (svarbiausia informacija, išduoti dokumentai per metus).

|  |  |  |
| --- | --- | --- |
| **Dokumento pavadinimas** | **2022-tųjų metų dokumentų skaičius** | **2023-tųjų metų dokumentų skaičius** |
| Leidimai laidoti | 29 | 29 |
| Charakteristikos, pažymos apie šeimos sudėtį | 13 | 4 |
| Deklaravo gyvenamąją vietą | 453 | 355 |
| Išregistruota | 25 | 15 |
| Išduota pažymų apie deklaruotą gyvenamąją vietą | 129 | 135 |
| Atlikta notarinių veiksmų | 6 | 2 |

1.10. Socialinis darbas (svarbiausia informacija, išmokos, dokumentai per metus).

Vykdydama Seniūnijos veiklos nuostatus, seniūnija organizuoja socialinės paramos teikimą gyventojams. Renka duomenis apie atskirų šeimų poreikius gauti socialinę paramą, prireikus įvertina šeimų (asmenų) gyvenimo sąlygas ir pateikia siūlymus savivaldybės administracijai apie socialinės paramos toms šeimoms reikalingumą ir paramos būdus.

Seniūnijoje pastoviai dirbama su socialiai remtinomis šeimomis. 2023 metais pagal Nemenčinės socialinių paslaugų centro išduotą įgaliojimą dvi dienas per savaitę buvo vežamos paskutinės galiojimo dienos produktai iš labdaros ir paramos fondo „Maisto bankas“, kurie buvo dalinami soc. rizikos šeimoms, soc. remtinoms šeimoms, daugiavaikėms šeimoms, mažas pajamas gaunančioms šeimoms, iš viso išdalinta 87 asmenims (36 šeimoms).

Iš „Europos pagalbos labiausiai skurstantiems asmenims fondo“ išdalinta parama maisto produktais ir higienos prekėmis 210 asmenims.

 Pagal 2023 m. gruodžio 15 d. Vilniaus rajono savivaldybės administracijos direktoriaus įsakymą Nr. A27(1)-2304 „Dėl lėšų skyrimo“ Seniūnijai skirta 2000,00 Eur sumokėti už maisto paketus vienišiems, senyvo amžiaus gyventojams ir socialiai remtinų šeimų vaikams Šv. Kalėdų proga. Už skirtas lėšas buvo nupirkti ir išdalinti 130 maisto paketai senyvo amžiaus, vienišiems bei negalią turintiems Sudervės seniūnijos gyventojams.

 2023 m. gruodžio 9 d. Sudervės seniūnaitijos seniūnaičio iniciatyva, bendradarbiaujant su Vilniaus r. Sudervės M. Zdziechovskio mokykla Šv. Kalėdų proga buvo suorganizuota šventė, kurios metu buvo išdalinta 60 maisto paketų vienišiems, senyvo amžiaus seniūnijos gyventojams. Maisto paketus pristatė ir padovanojo partneriai iš Lenkijos „Fundacja Projekt 22“.

 Socialinių būstų seniūnijoje nėra.

|  |  |  |
| --- | --- | --- |
| **Išmokų pavadinimas** | **2022-aisiais metais išmokėta arba (ir) skaičius (Eur. arba (ir) sk.)** | **2023-aisiais metais išmokėta arba (ir) skaičius (Eur. arba (ir) sk.)** |
| Išmokos vaikams | 667729,85 | Nėra duomenų\* |
| Gauna nemokamą maitinimą | 47 vaikai | 45 |
| Vienkartinių pašalpų | 54176,84 | Nėra duomenų\* |
| Socialinių pašalpų | 106267,19 | Nėra duomenų\* |
| Laidojimo pašalpų | 18 žmonių (6368,00 Eur) | 18 (7056,00 Eur) |
| Parama mokinių reikmenims įsigyti | 47 (4324,00 Eur) | 45 (4410,00 Eur) |
| **Iš viso:** | 838865,88 | - |

*\* dėl sutrikusios informacinių sistemų veiklos po 2023 m. gruodžio mėn. Vilniaus rajono savivaldybės administracijoje patirtos kibernetinės atakos duomenų nėra.*

|  |  |  |
| --- | --- | --- |
| **Dokumento pavadinimas** | **2022-ųjų metų dokumentų sk.** | **2023-ųjų metų dokumentų sk.** |
| Gauta ir registruota prašymų dėl vienkartinių pašalpų | 527 | 47 |
| Gauta ir registruota prašymų dėl mokinio reikmenų pirkimo ir nemokamo maitinimo | 28 | 31 |
| Gauta ir registruota prašymų dėl išmokų vaikui | 68 | 59 |
| Gauta ir registruota prašymų dėl socialinių paslaugų | 0 | 2 |
| Gauta ir registruota prašymų dėl socialinės pašalpos | 344 | 358 |
| Prašymai dėl maisto produktų | 123 | 121 |

1.11. Žemės ūkis (svarbiausia informacija, įgyvendinti darbai per metus).

 Seniūnijos žemės ūkio specialistei pavestas paraiškų tiesioginėms išmokoms, pieno kvotų, prašymų apie žemės ūkio ir kaimo valdų įregistravimą pildymas, gyventojų konsultavimas žemės ūkio klausimais, gyventojų prašymų dėl vietinės rinkliavos už komunalinių atliekų tvarkymą nagrinėjimas.

 Seniūnijoje 2023 m. buvo vykdomas darbas MOKESTA sistemoje kompensacijoms gauti dėl vietinės rinkliavos už komunalinių atliekų surinkimą.

 Seniūnijoje ūkininkams kiekvienais metais, pavasarį, organizuojama techninė žemės ūkio technikos apžiūra.

 Stambiausi Sudervės seniūnijos ūkininkai: Zenon Borkovskij, gyv. Vaigeliškių k.; Alina Borkovska, gyv. Vaigeliškių k.; Džiuljeta Radulevič, gyv. Rastinėnų k.; Justina Pavliun, gyv. Rastinėnų k..; Josif Tylinga, gyv. Sudervės k.; Beata Tylinga., gyv. Sudervės k.; Tadeuš Voitechovskij., gyv. Sudervės k.; Jaroslav Kovalevski, gyv. Sudervės k..

|  |  |  |  |
| --- | --- | --- | --- |
| **Darbų pavadinimas** | **2022-ųjų metų skaičius** | **2023-ųjų metų skaičius** | **Pokytis (- +)** |
| Įbraižyti laukai | 835 | 1012 | +177 |
| Plotas ha | 965,13 | 1352,20 | +387,07 |
| Priimta paraiškų | 119 | 144 | +25 |
| Atnaujinta valdų | 195 | 252 | +57 |
| Naujai įregistruotų valdų | 7 | 7 | 0 |
| Išregistruotų valdų | 2 | 0 | -2 |

1.12. Panaudotos KPPP lėšos (įgyvendinti darbai, tikslai, uždaviniai per metus).

Vilniaus rajono savivaldybės tarybos 2023 m. liepos 5 d. sprendimu Nr. 73-183 „Dėl kelių priežiūros ir plėtros programos lėšų paskirstymo 2023 metais“ Sudervės seniūnijai 2023 metais buvo skirta 119000,00 Eur kelių priežiūros ir plėtros programos lėšų. Atlikta:

- VL919 Pakonių g., Rastinėnų k., Sudervės sen., Vilniaus r. sav. asfaltbetonio dangos remontas, ištisinis asfaltavimas ant esamos dangos (ilgis 330 m, plotis 6 m) sumai – 39402,94 Eur;

- VL 2718 Privažiuojamojo kelio prie Jurkiškių nuo kelio Nr. 171 Bukiškės – Sudervė - Dūkštos (Jurkiškių g.) remontas - skaldos pagrindo įrengimas (ilgis 320 m, plotis 4 m) sumai – 79557,73 Eur.

1.13. Panaudotos Paramos, visuomenei naudingiems tikslams pasiekti, lėšos (įgyvendinti darbai seniūnijoje, pagrindinė informacija).

2023 metais Sudervės seniūnijai skirta 1000,00 Eur Paramos lėšų, kurios panaudotos 530 metų Jubiliejaus minėjimo šventės organizavimui.

1.14. Panaudotos vietos bendruomenių savivaldos programos lėšos (įgyvendinti darbai, tikslai, uždaviniai per metus).

2023 metais vietos bendruomenių savivaldos programos lėšos Sudervės seniūnijai nebuvo skirtos.

1.15. Seniūnijoje įgyvendinti projektai per metus.

* Sudervės Švč. Trejybės bažnyčios statinių komplekto tvoros su vartais projekto parengimas – 7800,00 Eur;
* Kaštonų gatvės, Rastinėnų k. oro linijos naikinimo projekto parengimas – 6400,00 Eur;
* Topografinės nuotraukos žemės sklypui, kad Nr. 4184/0300:0927, esančiam Kernavės g., Sudervės k., Sudervės sen., Vilniaus r. sav. parengimas – 350,90 Eur;
* Supaprastinto miškotvarkos projekto parengimas žemės sklypui, kurio kad. Nr. 4184/0100:1284, esančiam Dambriškių k., Sudervės sen., Vilniaus r. sav. – 629,20 Eur.

1.16. Kultūros, socialinės, sporto, sveikatos įstaigos, bibliotekos, bažnyčios ir kt. (pagrindinė informacija, įgyvendinti darbai per metus).

Sudervės seniūnijoje įsikūrę Vilniaus rajono Nemenčinės kultūros centro skyriai: Sudervės skyrius - administratorė Zigfrida Michalkevič ir Rastinėnų skyrius - administratorė Jadvyga Jodeliuk.

 Sudervės sen. Nemenčinės kultūros centro Sudervės skyriuje veikia kapela „Suderwianie“. Kapela „Suderwianie“ pradėjo veikti nuo 2010 m. Vadovas ̶ Eduard Michalkevič. Dabartinėje kapelos sudėtyje 12 žmonių. Repertuare Sudervės krašte, poetės Marijos Savickos, sukurtos dainos, bei liaudiškos lenkų, rusų, baltarusių ir lietuvių dainos.

 Sudervės sen. Nemenčinės kultūros centro Rastinėnų skyriuje veikia kolektyvas „Wspomnienie“, įkurtas 2012 m. Vadovas - Stanislav Sokolovski. Kolektyvo sudėtyje yra 8 narių, tai vyresnio amžiaus dalyviai (iki 74 metų). Ansamblio repertuare ne tik liaudiškos dainos lenkų, rusų ir lietuvių kalbomis, bet ir poetės, buvusios kolektyvo narės, Helenos Subotovič parašytos dainos.

 Sudervės seniūnijoje veikia VšĮ Sudervės bendrosios praktikos gydytojo kabinetas. Šeimos gydytoja (vedėja) Aurika Bazilienė. Bendruomenės vyr. slaugytoja – Renata Mozarska.

 VšĮ Sudervės bendrosios praktikos gydytojo kabinete teikiamos gydymo paslaugos, atliekamas profilaktinis sveikatos tikrinimas, vaikų ir suaugusiųjų skiepijimas bei vykdomos prevencinės programos.

Sudervės seniūnijoje yra dvi bibliotekos.

Sudervės kaime biblioteka įsikūrusi Vilniaus rajono Nemenčinės daugiafunkcinio kultūros centro skyriaus patalpose, adresu Vilniaus g. 19A, Sudervės k. Čia veikia VIPT internetinė skaitykla.

Rastinėnų kaime biblioteka yra įsikūrusi Vilniaus r. Sudervės M. Zdziechovskio pagrindinės mokyklos Rastinėnų pagrindinio ugdymo skyriaus patalpose, adresu Rastinėnų g. 43, Rastinėnų k., čia taip pat veikia VIPT internetinė skaitykla.

1.17. Bendruomenės, bendrijos (pagrindinė informacija, įgyvendinti darbai per metus).

Sudervės seniūnijoje veikia 7 kaimo bendruomenės:

* Sudervės bendruomenė - pirmininkė Barbara Gavrilenko.
* Vilniaus rajono Grikienių kaimo bendruomenė - pirmininkas Edvardas Zdanavičius.
* Vilniaus rajono Vabalių kaimo bendruomenė - pirmininkas Giedrius Steponkus.
* Putiniškių bendruomenė - pirmininkas Gediminas Kazėnas.
* Rastinėnų - Bubų bendruomenė – pirmininkė – Aušra Grigaitė-Baraišė.
* VšĮ „Sudervės bendruomenės iniciatyvos“ – pirmininkas Šarūnas Starinskas
* Rastinėnų kaimo bendruomenės centras – pirmininkė Justina Pavliun.

1.18. Seniūnijos problemos (svarbiausi neįgyvendinti darbai, priežastys, poreikiai per metus).

Daugiausiai skundų, ypač po žiemos, seniūnija gauna dėl prastos kelių su žvyro danga būklės. Dėl per mažo finansavimo, skiriamo kelių ir gatvių priežiūrai, sunku užtikrinti visų seniūnijos kelių tinkamą priežiūrą. Seniūnijai skiriama per mažai lėšų kelių ir gatvių naujos dangos įrengimui.

Seniūnijos gyventojai, ypač Sudervės kaimo, nuolat kreipiasi su prašymu įrengti salę prie Vilniaus rajono Nemenčinės kultūros centro Sudervės skyriaus pastato, kuriam reikalingas kapitalinis remontas. Sudervės seniūnijoje nėra patalpų, kurios galėtų būti pritaikytos bendruomeninei veiklai vykdyti, rinkimams organizuoti.

Veikiančiose Sudervės naujose kapinėse adresu V. Volčackio g., Sudervės k., Sudervės sen., Vilniaus r. sav. mažėja vietų naujų kapaviečių įrengimui. Šiuo metu rengiamas 5,2503 ha žemės sklypo (kad. Nr. 4184/0100:1284), esančio Dambriškių k., Sudervės sen., Vilniaus r. sav. formavimo ir pertvarkymo projektas, kuriame ateityje bus planuojama įrengti kapines.

1. **Vilniaus rajono savivaldybės administracijos Sudervės seniūnijos lėšų panaudojimas per 2023-uosius metus.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės****pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pas-tabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |  |
|  | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. |  |
| Eur | Eur | Eur | Eur | Eur | Eur | Eur | Eur | Eur | Eur | Eur | Eur |  |
| **Susisiekimo ir gatvių apšvietimo infrastruktūros gerinimo programa (03)** |  |  |
| 03 | 01 |
|  03 | 01 | 03 |  **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 |  Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviestos seniūnijose gatvės tamsiu paros metu: Sudervės k. Vilniaus g., Ežerų g., Sodų g., Saulės g., Riešės g., Kernavės g., Kun. A. Trusevičiaus g., Lauko g., Ąžuolų g., Jaunimo g., Grikienių g., Vydautiškių g., Putiniškių k., Putiniškių g., Rastinėnų k., Pakonių g., Geležių Antakalnių k., regioninis kelias 1,14 km Rastinįnų k., Dambriškių k., Purviškių k., Bubų k., Vaigeliškių k., Vabalių k.  | 27100,00 | 26421,37 | - | - | - | - | 27100,00 | 26421,37 | - | - | 27100,00 | 26421,37 |  |  |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Kunigo Adolfo Trusevičiaus g. elektros tinklų apšvietimo pratęsimas, V. Volčackio g. el. tinklų įrengimas, Kaštonų g., Rastinėnų g. apšvietimo projekto parengimas  | 51100,00 | 28579,30 | - | - | - | - | 51100,00 | 28579,30 | - | - | 51100,00 | 28579,30 |  |  |  |
|  **Valdymo programa (04)** |  |  |
| 04 | 01 |  **Užtikrinti sklandų savivaldybės institucijų darbą** |  |  |
| 04 | 01 | 01 | **Sudaryti sąlygas savivaldybės funkcijų vykdymui** |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
| 04 | 01 | 01 | 04 | Seniūnijų darbo organizavimas | Vykdoma nuolat | 190300,00 | 183519,87 | - | - | 700,00 | 700,00 | 191000,00 | 184219,87 | - | - | 191000,00 | 184219,87 |  |  |  |
| 04 | 01 | 01 | 04 | COVID(19) |  |  |  |  |  |  |  |  |  |  |  |  |  |  |  |  |
| 04 | 01 | 04 | 02 | Administracijos direktoriaus rezervas |  |  |  |  |  |  |  |  |  |  |  |  |  |  |  |  |
| 04 | 01 | 02 |  **Įgyvendinti Savivaldybei teisės aktais priskirtas valstybines funkcijas** |  |  |
| 04 | 01 | 02 | 14 | Žemės ūkio funkcijų vykdymas | Paraiškų priėmimas | 25000,00 | 24852,26 | - | - | - | - | 25000,00 | 24852,26 | - | - | 25000,00 | 24852,26 |  |  |  |
|  **Saugios ir švarios gyvenamosios aplinkos kūrimo programa (05)**  |  |
| 05 | 01 |  **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 02 |  **Palaikyti rajone švarią aplinką** |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Atliekų išvežimas iš kapinių, administracinio pastato | 18700,00 | 17725,58 | - | - | - | - | 18700,00 | 17725,58 | - | - | 18700,00 | 17725,58 |  |  |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Sutvarkyta ir prižiūrėta kapinių teritorija, kaimų aplinka | 588300,00 | 586318,83 | - | - | - | - | 588300,00 | 586318,83 |  |  | 588300,00 | 586318,83 |  |  |  |
| **Socialinės atskirties mažinimo programa (08)** |  |  |
| 08 | 01 |  **Didinti socialiai remtinų asmenų integraciją į visuomenę ir mažinti socialinę atskirtį** |  |  |
| 08 | 01 | 01 |  **Teikti socialinę paramą** |  |  |
| 08 | 01 | 01 | 01 | Socialinės apsaugos centrinės institucijos išlaikymas | Vykdoma nuolat | 30500,00 | 29981,87 | - | - | - | - | 30500,00 | 29981,87 | - | - | 30500,00 | 29981,87 |  |  |  |
| 08 | 01 | 04 |  **Padėti bedarbiams grįžti į darbo rinką** |  |  |
| 08 | 01 | 04 | 01 | Viešųjų darbų programos vykdymas | Teritorijos tvarkymas ir grąžinimas. Bedarbių skaičiaus mažinimas |  |  | 3656,00 | 3387,07 | - | - | - | - | 3656,0 | 3387,07 | 3656,00 | 3387,07 |  |  |  |
| 06 | 02 | 01 |  **Miestų ir gyvenviečių tvarkymas** |
| 06 | 02 | 01 | 01 | Viešųjų erdviųtvarkymas seniūnijoje | Seniūnijos teritorijoje gatvių priežiūra | 27618,25 | 27618,25 | - | - | - | - | - | - | 27618,25 | 27618,25 | 27618,25 | 27618,25 |  |
| 10 | 09 | 01 |  **Žemės ūkio ir stichinių nelaimių rėmimo fondas** |
| 08 | 01 | 01 | 01 | Žemės ūkio stichinių nelaimių rėm.fondas |  | - | - | - | - | - | - | - | - | 1100,00 | 1100,00 | 1100,00 | 1100,00 |  |
| 04 | 02 | 01 |  **Soc. Apsaugos, kultūros ir švietimo fondas** |
| 04 | 02 | 01 | 02 | Agrarinė reforma žemetvarka,žemės kadastras ir geodezija |  | 1887,60 | 1887,60 | - | - | - | - | - | - | 1887,60 | 1887,60 | 1887,60 | 1887,60 |  |
| 04 | 02 | 01 | 02 | Soc.apsaugos kulturos ir švietimofondas |  | 5000,00 | 5000,00 | - | - | - | - | - | - | 5000,00 | 5000,00 | 5000,00 | 5000,00 |  |

Seniūnas Česlava Pavilovič

Vyresnioji finansininkė Marija Savicka